News Update: คนอังกฤษไม่พอใจ ค่าจ้างขึ้นไม่ทันเงินเฟ้อ! พนักงานมหาวิทยาลัยในอังกฤษกว่า 7 หมื่นคน นัดหยุดงานประท้วง 18 วัน ขอให้นายจ้างขึ้นค่าจ้างให้ 3% - FINNOMENA
สหภาพมหาวิทยาลัยและวิทยาลัยอังกฤษ (UCU) เปิดเผยว่า พนักงานกว่า 70,000 คนจาก 150 มหาวิทยาลัยทั่วอังกฤษจะนัดหยุดงานประท้วงเป็นเวลา 18 วัน ในช่วงเดือนก.พ.-มี.ค. เพื่อเรียกร้องให้ปรับขึ้นค่าจ้าง ฟื้นฟูสภาพแวดล้อมในการทำงาน และเงินบำนาญ
13 ม.ค. 2566

สหภาพมหาวิทยาลัยและวิทยาลัยอังกฤษ (UCU) เปิดเผยว่า พนักงานกว่า 70,000 คนจาก 150 มหาวิทยาลัยทั่วอังกฤษจะนัดหยุดงานประท้วงเป็นเวลา 18 วัน ในช่วงเดือนก.พ.-มี.ค. เพื่อเรียกร้องให้ปรับขึ้นค่าจ้าง ฟื้นฟูสภาพแวดล้อมในการทำงาน และเงินบำนาญ
อินโฟเควสท์รายงานว่า UCU ซึ่งเป็นตัวแทนของนักวิชาการ ครูฝึก บรรณารักษ์ และเจ้าหน้าที่วิชาชีพในสถาบันและมหาวิทยาลัยต่างๆ ระบุว่า ทางสหภาพต้องการค่าจ้างที่ดีขึ้น โดยมองว่านายจ้างจะต้องขึ้นค่าจ้าง 3% หลังได้รับค่าจ้างต่ำกว่าอัตราเงินเฟ้อมากว่า 10 ปี
“เวลาในการตัดสินใจเริ่มน้อยลงทุกขณะ สำหรับฝ่ายบริหารว่าจะยื่นข้อเสนอหรือเผชิญกับการหยุดชะงักเป็นวงกว้างในช่วงฤดูใบไม้ผลินี้” ดร.โจ เกรดี้ เลขาธิการทั่วไปของ UCU กล่าว
สำนักข่าวรอยเตอร์รายงานว่า ขณะนี้อังกฤษกำลังรับมือกับวิกฤตเงินเฟ้อที่รุนแรง โดยนายกรัฐมนตรีริชี ซูนัค ของอังกฤษต้องเผชิญกับกระแสความไม่พอใจที่เกิดขึ้นในอุตสาหกรรมทั่วอังกฤษตั้งแต่ปีที่แล้ว
ทั้งนี้ การหยุดงานประท้วงมีความเกี่ยวข้องกับผู้คนกว่าหลายแสนคนในอังกฤษ และทำให้บริการที่สำคัญต่าง ๆ เช่น การบริการด้านสุขภาพและการรถไฟต้องหยุดชะงักครั้งแล้วครั้งเล่า
อ้างอิง: https://www.infoquest.co.th/2023/267249 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ประท้วง
อังกฤษ
เงินเฟ้ออังกฤษ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA